Ĉina Akademio pri Sciencoj

La Ĉina Akademio pri Sciencoj aŭ Ĉinia Scienca Akademio (, ), estas ĉina esplorinstituto. Ĝi havas historiajn originojn en la Academia Sinica () dum la respublika epoko, antaŭe ankaŭ konatis per tiu nomo, kaj estas la nacia akademio por la naturaj sciencoj de la Popola Respubliko de Ĉinio. Ĝi funkcias kiel la nacia scienca pensfabriko kaj akademia reganta estraro, disponigante konsilajn kaj taksadajn servojn pri aferoj devenantaj de la nacia ekonomio, sociologio, kaj scienco kaj teknologia progreso. Ĝi havas sian ĉefsidejon en la okcidenta urba distrikto de Pekino, kun branĉaj institutoj tra la tuta kontinenta Ĉinio. Ĝi ankaŭ kreis centojn da komercaj entreprenoj, el kiuj Lenovo estas unu el la plej famaj.

 Organizo 
La Ĉina Akademio de Sciencoj havas ses sekciojn:

 Matematiko kaj fiziko,
 Kemio
 Vivsciencoj kaj medicino,
 Tersciencoj,
 Informaj sciencoj, kaj
 Teknologiaj sciencoj.

La Ĉina Akademio de Sciencoj estas dividita en dek unu regionajn branĉojn: Ŝenjango, Ĉangĉuno, Ĉengduo, Ĝinĝjango kaj Hefejo, Lanĝoŭo, Ŝjiano, Ningbo, Kunmingo, Guangzhou, Vuhano, Nankino, kaj Ŝanhajo.

 Rangigoj 
ĈAS estas vicigita kiel la unua esplorinstituto en la mondo laŭ Natura Indekso ekde la komenco de la listo en 2014 de Natura Portfolio .

Ĝi estis la plej produktiva institucio publikiganta artikolojn pri daŭripovo indeksitaj en la Reto de Scienco de 1981 ĝis 2018 inter ĉiuj universitatoj kaj esplorinstitucioj en la mondo.

La akademio administras ankaŭ la Universitato de Scienco kaj Teknologio de Ĉinio kaj la Universitato de la Ĉina Akademio de Sciencoj, kiuj estas inter la plej bonaj kvin universitatoj en la mondo rangigita per Natura Indekso .

 Referencoj 

 Eksteraj ligiloj 
 oficiala retejo  (ĉine, jen angle)

 Aktuale 
La :
 Teamo, esploranta la koronarian viruson ĉe la Ĉina Akademio pri Sciencoj raportis inventon de testo por antikorpaj respondoj ĉe la infektitaj pacientoj.
 La saman tagon, la ombro de infektitoj en Ĉinio atingis 6052, kio superas ciferojn de Saroso — epidemio, kiu en 2002-2003 infektis 5325 kaj mortigis 349 homojn en la kontinenta Ĉinio kaj pli ol 600 tutmonde.

Kategorio:Naciaj akademioj
Kategorio:Scienco kaj teknologio en Ĉinio
Kategorio:Organizaĵoj fonditaj en 1949